ค่ะ คือประจำเดือนไม่มา5เดือนแล้วพอเดือนที่6มีเลือดออกมาแบบกระปริบกระปอยมาประมา2-3วันพอเค้าเดือนนี้ประจำเดือนยังไม่มาเลยค่ะ มีโอกาศท้องไหมค่ะ แล้วอาการปวดท้องน้อยนี้เกี้ยวกับตั้งครรภ์ป่าวค่ะ
สวัสดีค่ะ การที่ประจำเดือนขาดหายไป 5 เดือน แล้วต่อมามีเลือดออกกะปริดกะปรอย แล้วขาดหายไปอีก อาจเกิดจาก1. การตั้งครรภ์ หากมีเพศสัมพันธ์ ก็ย่อมมีโอกาสที่จะตั้งครรภ์ได้2. การทำงานผลิตฮอร์โมนของรังไข่ที่ไม่ปกติ ซึ่งในบางรายอาจเกิดจากมีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป มักพบในช่วงวัยรุ่นและวัยสาว3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีมดลูกอักเสบติดเชื้อ และพังผืดเกิดขึ้นในมดลูก แต่ก็จะมีอาการตกขาวที่ผิดปกติ ร่วมกับอาการปวดท้องน้อยหากมีเพศสัมพันธ์ แนะนำควรตรวจหาการตั้งครรภ์ดูเป็นอันดับแรก หากตรวจไม่พบ แต่ประจำเดือนยังไม่มา และยังคงมีอาการปวดท้องน้อยดังกล่าว ก็ควรไปพบสูติ-นรีแพทย์เพื่อตรวจหาสาเหตุค่ะ